Hierdie artikel handel oor die taal. Vir die etniese groep, sien Oesbeke. Oesbekies (Oʻzbek, Ўзбек, اوزبیک) is 'n Turkse taal wat deur sowat 27 miljoen mense in Oesbekistan, Kirgisië, Afghanistan, Kasakstan, Turkmenistan, Tadjikistan, Rusland en die Volksrepubliek China gepraat word. Dit is die mees verspreide taal van Sentraal-Asië asook die derde mees gesproke Turkse taal naas Turks en Azerbeidjans. Oesbekies is die amptelike taal van die Republiek Oesbekistan en verwant aan Oeigoers. Daarbenewens word in die outonome republiek Karakalpakië die Turkse taal Karakalpaks deur die Karakalpakke gebesig. Tot 1993 is die Cyrilliese alfabet gebruik en sedert 1993 word Oesbekies met 'n nuwe Turks-Latynse alfabet geskryf, wat vir al die Turkse tale in Sentraal-Asië beplan is. In Afghanistan en die Volksrepubliek China word 'n gemodifiseerde Arabiese alfabet gebruik. "Ethnologue: Languages of the World, Seventeenth edition, Uzbek" (in Engels). Ethnologue. Geargiveer vanaf die oorspronklike op 21 April 2020. Besoek op 25 Januarie 2019. "Ethnologue: Languages of the World, Seventeenth edition, Northern Uzbek" (in Engels). Ethnologue. Geargiveer vanaf die oorspronklike op 5 Mei 2020.